নূর হোসেন

**নূর হোসেন** ( ১৯৬১– ১০ নভেম্বর, ১৯৮৭ খ্রি.) হলেন বাংলাদেশের গণতান্ত্রিক আন্দোলনে একজন স্মরণীয় ব্যক্তিত্ব, যিনি ১৯৮৭ সালের ১০ই নভেম্বর তৎকালীন বাংলাদেশের রাষ্ট্রপতি লেফটেন্যান্ট জেনারেল হুসেইন মুহাম্মদ এরশাদের স্বৈরাচারী শাসন ব্যবস্থার বিরুদ্ধে সংগঠিত গণতন্ত্র পুনঃপ্রতিষ্ঠার আন্দোলন চলাকালে পুলিশের গুলিতে নিহত হন।

## প্রাথমিক জীবন
নূর হোসেনের পৈতৃক বাড়ি হলো পিরোজপুর জেলার মঠবাড়িয়া উপজেলার ঝাটিবুনিয়া গ্রামে। তবে ১৯৭১ সালের স্বাধীনতা যুদ্ধের পর তার পরিবার পিরোজপুর ত্যাগ করে ঢাকার ৭৯/১ বনগ্রাম রোডে চলে আসেন। তার পিতার নাম মুজিবুর রহমান এবং তার মাতার নাম মরিয়ম বিবি। তিনি বাংলাদেশ আওয়ামী লীগের যুব সংগঠন বাংলাদেশ আওয়ামী যুবলীগের একজন নেতা হিসেবে দায়িত্ব পালন করেছেন। তিনি দেশের সাধারণ মানুষের সংগ্রামের প্রতীক হিসেবে ব্যাপকভাবে বিবেচিত হন এবং পরবর্তীতে বাংলাদেশের এক উল্লেখযোগ্য জন-প্রতীক হিসেবে পরিচিতি লাভ করেন।
## স্বৈরাচার বিরোধী আন্দোলন
230px|thumbnail|left|১৯৮৭ সালের ১০ই নভেম্বরের গণ আন্দোলন।

১৯৮৭ সালের ১০ই নভেম্বর দেশের দুটি রাজনৈতিক দল বিএনপি ও আওয়ামী লীগ একত্র হয়ে স্বৈরশাসক এরশাদের পতনের লক্ষ্যে ঢাকা অবরোধ কর্মসূচির ঘোষণা করে। এর পূর্বে এরশাদ ১৯৮২ সালে একটি সেনা উত্থানের মধ্যদিয়ে ক্ষমতা গ্রহণ করেন এবং ১৯৮৭ সালের নির্বাচনে জয়লাভ করেন, কিন্তু বিরোধী দলগুলো তার এই নির্বাচনকে জালিয়াতি বলে অভিযুক্ত করে। তাঁদের একমাত্র দাবি ছিল নির্দলীয় তত্ত্বাবধায়ক সরকারের নিয়ন্ত্রণে জাতীয় সংসদ নির্বাচন করা।

অবরোধ কর্মসূচির অংশ হিসেবে ঢাকায় একটি মিছিলে নূর হোসেন অংশ নেন এবং প্রতিবাদ হিসেবে বুকে পিঠে সাদা রঙে লিখিয়ে নেন: *"[[স্বৈরাচার নিপাত যাক, গণতন্ত্র মুক্তি পাক]]"* । মিছিলটি ঢাকা জিপিওর সামনে জিরো পয়েন্টের কাছাকাছি আসলে স্বৈরশাসকের মদদপুষ্ট পুলিশবাহিনীর গুলিতে নূর হোসেনসহ মোট তিনজন আন্দোলনকারী নিহত হন। এসময় বহু আন্দোলনকারী আহত হন। নিহত অপর দুই ব্যক্তি হলেন যুবলীগ নেতা নুরুল হূদা বাবুল এবং আমিনুল হূদা টিটু।

## প্রতিক্রিয়া ও ফলাফল

এই হত্যাকাণ্ডের প্রতিক্রিয়া স্বরূপ বিরোধী দলগুলো ১১ ও ১২ই নভেম্বর সারা দেশে সকাল সন্ধ্যা হরতাল ঘোষণা করে। 
বাংলাদেশের গণতন্ত্রকামী মানুষ বিক্ষোভে ফেটে পড়ে; ফলে স্বৈরাচার বিরোধী আন্দোলন আরো ত্বরান্বিত হয়। এই আন্দোলনের ধারাবাহিকতায় ১৯৯০ সালের ৬ ডিসেম্বর জেনারেল এরশাদ পদত্যাগ করেন। এর মধ্য দিয়ে স্বৈরাচারী সরকারের পতন ঘটে গণতন্ত্র পুনঃপ্রতিষ্ঠিত হয়।

এরশাদ পদত্যাগ করলে বাংলাদেশে দুটি হ্যাঁ-না ভোটের মধ্য দিয়ে নির্বাচনকালীন তত্ত্বাবধায়ক সরকার এবং প্রধানমন্ত্রী-শাসিত সরকার ব্যবস্থা চালু হয়। জাতীয় সংসদ নির্বাচন অনুষ্ঠিত হয়, এতে বেগম খালেদা জিয়া বাংলাদেশের প্রথম মহিলা প্রধানমন্ত্রী নির্বাচিত হন। এর এক বছর পর সরকারের পক্ষ থেকে নূর হোসেন এর মৃত্যুর দিনটি সরকারিভাবে উদযাপনে উদ্যোগ গৃহীত হয়। দিনটিকে প্রথমে *ঐতিহাসিক ১০ই নভেম্বর দিবস* হিসেবে ঘোষণা করা হলেও আওয়ামী লীগ এটিকে *[[নূর হোসেন দিবস|শহিদ নূর হোসেন দিবস]]* করার জন্য সমর্থন প্রদান করে এবং এই নামটি এখন পর্যন্ত বহাল রয়েছে। পদত্যাগের পর এরশাদের জাতীয় পার্টি আওয়ামী লীগের সাথে একত্রে মহাজোট গঠন করে। ১৯৯৬ সালে এরশাদ, নূর হোসেনের মৃত্যুর জন্য জাতীয় সংসদে আনুষ্ঠানিকভাবে ক্ষমা প্রার্থনা করেন। তার দল জাতীয় পার্টি এখন ১০ই নভেম্বরকে *গণতন্ত্র দিবস* হিসেবে পালন করে।

## নূর হোসেন সম্পর্কিত বিভিন্ন বক্তব্য
thumb|230px|ঢাকার জিরো পয়েন্টকে পরবর্তীতে নূর হোসেন চত্বর নামকরণ করা হয়।

প্রধানমন্ত্রী শেখ হাসিনা ১০ই নভেম্বরের স্মৃতিচারণ করে বলেন।

২০০৪ সালে এক সাক্ষাৎকারে প্রথম আলো সম্পাদক মতিউর রহমানকে নূর হোসেনের পিতা বলেন:

## সম্মাননা
thumb|ফুলার রোডের মোড়ে নূর হোসেন ভাস্কর্য।

নূর হোসেনের স্মৃতির প্রতি শ্রদ্ধা জানিয়ে তার নামে স্মারক ডাকটিকেট প্রকাশ করা হয়েছে। ১৯৯১ সালে তার চতুর্থ মৃত্যুবার্ষিকী উপলক্ষে বাংলাদেশ সরকার কর্তৃক প্রথম দুই টাকা মূল্যের স্মারক ডাকটিকিট প্রকাশিত হয়। প্রতি বছরের ১০ই নভেম্বর বাংলাদেশে *"[[নূর হোসেন দিবস]]"* হিসেবে পালন করা হয়। এছাড়া তিনি যে স্থানে পুলিশের গুলিতে নিহত হন, তার নামানুসারে সেই জিরো পয়েন্টের নামকরণ করা হয়েছে *নূর হোসেন চত্বর*। জাহাঙ্গীরনগর বিশ্ববিদ্যালয়ে শহীদ নূর হোসেনের একটি মুরাল রয়েছে। ১০ই নভেম্বর তার মৃত্যুর কিছু সময় পূর্বে তোলা তার গায়ে লেখাযুক্ত আন্দোলনরত অবস্থার ছবিটি বাংলাদেশে গণতান্ত্রিক আন্দোলনের এক গুরুত্বপূর্ণ প্রতীক হিসেবে বিবেচিত হয়।
খালেদা জিয়া প্রধানমন্ত্রী হওয়ার পর নূর হোসেনের বাবাকে অফিসে আমন্ত্রণ জানিয়েছিলেন। নূর হোসেন স্মরণে স্মারক ডাক টিকেট প্রকাশ করেছিলেন। জিরো পয়েন্টের নাম পালটে আনুষ্ঠানিক ভাবে শহীদ নূর হোসেন চ্বত্তর রেখেছিলেন।

## আরও দেখুন
* রাউফুন বসুনীয়া
* স্বৈরাচার নিপাত যাক, গণতন্ত্র মুক্তি পাক
* নূর হোসেন দিবস
* নব্বইয়ের গণঅভ্যুত্থান 
* হুসেইন মুহাম্মদ এরশাদ
* তিন জোটের রূপরেখা
* সর্বদলীয় ছাত্র ঐক্য
* গণঅভ্যুত্থান

## তথ্যসূত্র

## বহিঃসংযোগ

* 
* ১৯৮৭ সালের ১০ই নভেম্বরের আন্দোলন, দিনু আলম, ইউটিউব

বিষয়শ্রেণী:১৯৬১-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:বাংলাদেশের ইতিহাস
বিষয়শ্রেণী:নব্বইয়ের স্বৈরাচার বিরোধী আন্দোলন
বিষয়শ্রেণী:ঢাকা জেলার ব্যক্তি
বিষয়শ্রেণী:১৯৮৭-এ বাংলাদেশ
বিষয়শ্রেণী:বাংলাদেশে আগ্নেয়াস্ত্র দ্বারা মৃত্যু
বিষয়শ্রেণী:বিক্ষোভ-সম্পর্কীয় মৃত্যু
বিষয়শ্রেণী:বাংলাদেশ জাতীয় পার্টির কেলেঙ্কারি
বিষয়শ্রেণী:মঠবাড়িয়া উপজেলার ব্যক্তি
বিষয়শ্রেণী:বরিশাল বিভাগের সক্রিয়কর্মী